ddrg/super_eurlex huggingface dataset:
10.

pabrėžia, kad daugelyje valstybių vietos ir regionų valdžios institucijoms tenka pagrindinis vaidmuo ugdant tvaraus vystymosi supratimą ne tik dėl to, kad jos yra formaliai atsakingos už ikimokyklinį, mokyklinį ugdymą ir aukštąjį mokslą, bet ir dėl to, kad šios institucijos gali daryti poveikį vystymuisi per suaugusiųjų mokymo įstaigas, puoselėdamos ir remdamos kultūrą, bei dėl jų pavyzdinio vietos darbdavio ir investuotojo bei visuotinės svarbos paslaugų teikėjo vaidmens;
—

Europos Sąjungoje labai skiriasi ekologiškų transporto priemonių rinkos. „Ekologiškų“ transporto priemonių skaičius svyruoja ir dėl to, kad kai kuriose valstybėse narėse egzistuoja savanoriški įsipareigojimai įsigyti tam tikrą procentą ekologiškų automobilių, o tai ekologiškų transporto priemonių rinkai suteikė svarbių impulsų. Be to, aplinkos apsaugos vadybos sistemos, Bendrijos aplinkosaugos vadybos ir audito sistemos (EMAS) įdiegimas viešajame sektoriuje padeda didinti ekologiškų transporto priemonių kiekį.
1.11

pageidauja, kad būtų imtasi priemonių veiksmingai spręsti dažnai neteisėtai imigravusių ir neteisėtai gyvenančių ES dirbančių asmenų problemas. Reikia priemonių ir mechanizmų, kad galiojantį imigracijos įstatymą pažeidęs imigrantas galėtų kuo greičiau pradėti gyventi ir dirbti legaliai, ypač jeigu jis negali to padaryti dėl administracinių spragų ar specifinių geopolitinių valstybių narių aplinkybių. Tos priemonės turi būti ypatingos, jos neturėtų kartotis, be to, greta jų reikia: a) sudaryti tinkamas sąlygas tokius žmones priimti; b) įtvirtinti mintį, kad negalima toleruoti nelegalios migracijos; c) griežtai kovoti su prekyba žmonėmis ir socialine atskirtimi; d) steigti veiksmingas tarnybas ir kurti politikos gaires, kad būtų skatinama migracija siekiant dirbti legaliai.
5.1

atkreipia dėmesį į tai, kad yra vis daugiau įrodymų, patvirtinančių, kad visų pirma globalizacija neigiamai veikia moteris. Globalizacija vis labiau kenkia moterims ne tik bendrai, bet ir lyginant su vyrais. Pavyzdžiui, ūkininkės susiduria su didelėmis kliūtimis imantis naujos ekonominės veiklos, kuri atsiranda dėl globalizacijos. Dažnai taip yra dėl šališko požiūrio į moteris, pasireiškiančio tiesiogiai arba per smulkių ir mažų įmonių sektoriaus, kuriame dominuoja moterys, politikos ir reguliavimo aplinką. Antra vertus, globalizacija sąlygojo daugelio moterų ekonominio ir socialinio statuso pagerėjimą. Tai pasakytina apie milijonus dirbančių moterų, įtrauktų į pasaulinę gamybos sistemą. Apmokamas užimtumas joms užtikrino didesnes pajamas nei anksčiau, kai joms tekdavo dirbti šeimai arba skurdžiai ir be jokių garantijų dirbti pogrindinės ekonomikos srityje. Be to, apmokamas darbas šioms moterims suteikė didesnę potencialią ekonominę nepriklausomybę ir dažnai leido pagerinti savo socialinį statusą net despotiškiausiose patriarchalinėse visuomenėse;
4.5.1.

Atsakymus į šį klausimą galima suskirstyti į tris plačias, maždaug tokio paties dydžio kategorijas. Viena grupė mano, kad tikslai iš esmės atitinka, tai pasiekiant arba per konsultacijų procedūrą, arba dėl to, kad interesai jau buvo tie patys. Antra grupė apgailestauja, kad rengdamos planus vyriausybės neatsižvelgė į viešus ir gerai žinomus organizuotos pilietinės visuomenės interesus, o trečioji ir paskutinė grupė negali į šį klausimą atsakyti arba dėl to, kad trūksta tvirtų žinių, arba dėl to, kad procesas dar yra labai ankstyvame etape.
5.3.

Be to, EESRK pabrėžia, kad elgesio kodekso nuostatos yra silpnos socialiniu požiūriu, ir apgailestauja, kad kodekse neminimos kolektyvinės derybos. Socialinis dialogas yra labai svarbus ir visoje grandinėje turėtų dalyvauti socialiniai partneriai. Be to, tvarumo siekimas taip pat turėtų daryti teigiamą poveikį darbo užmokesčiui ir darbo sąlygoms.
5.3.

EESRK nuolat ragina stiprinti PDV skyrius, nes mano, kad 15 punktų veiksmų planas neduoda rezultatų. Be to, 2021 m. atliekant prekybos politikos peržiūrą svarstomi tolesni veiksmai, susiję su veiksmingu PDV skyrių įgyvendinimu ir vykdymo užtikrinimu, įskaitant, be kita ko, „galimybę taikyti sankcijas už reikalavimų nesilaikymą“.
5.8

Be to, EESRK mano, kad energijos vartojimo efektyvumas turi didelį potencialą Vakarų Balkanų šalyse. Būstų, įskaitant viešuosius ir privačiuosius pastatus, pramoninės ir kitos veiklos atnaujinimas padės sutaupyti daug energijos ir sąnaudų ir vienu metu bus sprendžiama aktuali energijos nepritekliaus problema. Energijos taupymas – taip pat svarbi „vietos energetikos“ verslo ir socialinio modelio dalis, nes vietos ar regionų lygmenimis verta šilumos rekuperavimą panaudoti pramoninių ir (arba) gyvenamųjų pastatų reikmėms. Be kita ko, daugumoje regiono šalių paskirstymo nuostoliai dideli ir į šią sritį reikia daug investuoti. Taigi šioje srityje ES ir tarptautinis finansavimas gali būti svarbus siekiant vystyti efektyvią vietos ir mažo poveikio energijos gamybą ir vartojimą . Atsižvelgiant į ribotas regiono šalių turimas priemones, pradinį investicijų kapitalo intensyvumą ir palyginti ilgą jų nuvertėjimo laikotarpį, toks finansavimas bus būtinas. Europietiškos technologijos yra brandžios techniniu ir ekonominiu požiūriu, todėl jos tinkamos šiam regionui. EESRK ragina ES ir atitinkamas finansavimo institucijas aktyviau dalyvauti vykdant vietos ir regioninius efektyvaus energijos vartojimo projektus.
2.1.5.

Šiuo tikslu EESRK pabrėžia, kad būtina sukurti bendrą Europos Sąjungos sistemą, panašią į ES struktūrinių fondų partnerystės susitarimą, užtikrinant, kad socialiniai partneriai ir plačioji pilietinė visuomenė galėtų aktyviai ir prasmingai dalyvauti visuose ES semestro rengimo ir įgyvendinimo etapuose. Dėl to nacionalinės valdžios institucijos turės užtikrinti didesnę atskaitomybę, be to, reikės veiksmingiau ir prasmingiau naudoti politikos priemones ir rekomendacijas.
1.5.

tikslus . Reikėtų nustatyti siektiną grynąją pakeitimo normą, teisės gauti pašalpą laikotarpį ir išmokos gavėjų rodiklį . Be to, EESRK rekomenduoja nustatyti tolesnio mokymosi ir aktyvumo skatinimo tikslus . EESRK patvirtina savo raginimą numatyti aukštus užimtumo ir socialinius standartus ( 3 ) , todėl rekomenduoja nustatyti su valstybių narių nedarbo draudimo išmokomis susijusius. Reikėtų nustatytiir. Be to, EESRK rekomenduoja nustatyti
3.22

Be to, turėtų atsirasti ir naujų darbo vietų. Šiuo metu, deja, negalima numatyti, kokios tai bus darbo vietos, kiek jų bus ir kada tai įvyks. Tokios bendrovės kaip „Google“ ir „Facebook“ sugeba sukurti didelę vertę įdarbindamos santykinai labai nedaug darbuotojų. Be to, naujos darbo vietos ne visada yra kokybiškos. Ypatingą susirūpinimą kelia tai, kad toliau plėtojant dirbtinį intelektą greitai vis didėjančiai pagal lanksčias darbo sutartis dirbančių darbuotojų grupei beliks tik mažai apmokos nedidelės užduotys.
—

statybų pramonėje plokščiojo stiklo sektoriaus įmonių grupės turi pasaulines investavimo strategijas. Strategijose pastaraisiais metais prioritetu laikomos investicijos už Europos ribų, visų pirma dėl to, kad sumažėjo paklausa ES. Be to, sektorius investicijas lokalizuoja ten, kur pagrįstai galima tikėtis potencialaus augimo ir verslui palankios gamybinės aplinkos,
5.4

Esant tokioms aplinkybėms pirmininkavimas ES Tarybai yra tinkama priemonė: — stiprinti pasiryžimą įgyvendinti Europos idėją ir prisidėti prie to, kad aktyvus Europos pilietiškumas būtų labiau pastebimas kasdieniame gyvenime, — užtikrinti, kad pilietinės visuomenės organizacijos ir piliečiai taptų tiesioginiais įvairių lygių politinių procesų, kurių tikslas – apibrėžti Europos Sąjungos ateitį, skatintojais, — stiprinti pilietinį dialogą, — garantuoti, kad EESRK tęs, nuolat stengsis atnaujinti ir praturtinti su pirmininkavimu ES Tarybai susijusią veiklą, o tuo tikslu be 4 skyriuje nurodytos veiklos Komitetas taip pat: a) daugiau dėmesio skirs bendroms pilietinės visuomenės iniciatyvoms ir veiksmams, įskaitant platų atgarsį turinčių pilietinės visuomenės renginių organizavimą pirmininkaujančioje šalyje; b) dės pastangas, kad pagrindinės pilietinės visuomenės iniciatyvos, kurios yra partnerystės dialogo su valdžios institucijomis rezultatas, būtų įtrauktos į pirmininkavimo programas, kadangi tai joms užtikrintų platesnį visuomenės pritarimą ir palaikymą; c) dalyvaudamas Ryšių su Europos pilietinės visuomenės organizacijomis ir tinklais grupėje nuolat nagrinės su ES Tarybai pirmininkaujančia šalimi susijusius klausimus, kurie bus svarbūs pilietinės visuomenės organizacijų požiūriu; d) ragins pirmininkaujančių šalių ekonomikos ir socialinių reikalų tarybas (arba panašaus pobūdžio organizacijas) aktyviai dalyvauti su jomis susijusiose programose ir renginiuose; e) užtikrins visokeriopą pagalbą savo nariams iš ES Tarybai pirmininkaujančios šalies, kad jie galėtų tinkamai vykdyti su pirmininkavimu susijusią veiklą; f) skleisdamas geriausią praktiką sieks, kad pilietinės visuomenės organizacijos galėtų veiksmingai prisidėti prie ES Tarybai pirmininkaujančios šalies veiklos.
1.6

Be to, EESRK mano, kad santykinio stabilumo kriterijumi užtikrinamos tam tikros valstybių narių įgytos teisės. Šios teisės neturėtų dingti be pėdsakų. Jos galėtų būti atnaujintos remiantis šiuo metu bendroje žuvininkystės politikoje numatytais išteklių tvarumo ir Bendrijos laivynų konkurencingumo principais.
4.2.4

Socialinėje ir kultūros srityje pasienio bendradarbiavimo papildoma nauda pasireiškia nuolatine bendrųjų žinių sklaida, kurią galima laikyti „pasienio kontinuumu“, perteikiamu įvairiuose leidiniuose ir skirtingomis formomis. Be to, pasienio bendradarbiavimas leidžia sudaryti struktūrų, dalyvaujančių informacijos sklaidoje, tinklą. Jis apimtų mokymo centrus, aplinkos apsaugos grupes, kultūros asociacijas, bibliotekas, muziejus ir pan. Be to, pasienio bendradarbiavimas skatina lygias galimybes ir gerą kaimyninės šalies kalbos mokėjimą, įskaitant vietos dialektus, kadangi kalbos yra svarbus pasienio regionų vystymosi veiksnys ir išankstinė bendravimo sąlyga.
3.4

Be to, Komitetas siūlo išskirti tuos priedus, kurie dėl savo pobūdžio nėra teisės nuostatų dalis (pvz., X priedas). Nepaisant to, šie priedai turi būti aiškiai paminėti kaip praktinis nurodymų šaltinis, tačiau juos turi kartu parengti atitinkamų sektorių valdžios institucijos ir specialistai pagal GEM ir GEMSD (7) modelį, nustatytą TIPK direktyvoje. Šio bauginančio techninės informacijos kiekio supaprastinimas ir išaiškinimas padės užsitikrinti tikslų bendrovių laukiančio darbo ir išlaidų įvertinimą. Atskyrus priedus, paspartės reglamento derinimas su technikos ir mokslo pažanga ir supaprastės procedūros.
5.10

Sutikdamas su aukšto lygio grupėmis dėl užimtumo, dėl socialinės politikos ateities išsiplėtusioje Sąjungoje ir dėl Lisabonos užimtumo ir augimo strategijos, EESRK pasisako už metodus, panašius į taikomus tam tikrose valstybėse narėse (Suomijoje ir Švedijoje), kurie skatina darbo kokybę ir tęstinį mokymąsi. Kad 55-64 metų amžiaus grupė galėtų produktyviai tęsti profesinę veiklą 2010 m., pirmiausia reikia tokios darbo rinkos, kuri sudaro sąlygas vyresnio amžiaus darbuotojų užimtumui. Dėl šios priežasties būtinas visų suinteresuotų subjektų aktyvus dalyvavimas, įskaitant ir kvalifikacijos kėlimą. Šiam tikslui reikia investicijų į produktyvų tęstinį mokymąsi bei į prevencines priemones sveikatos apsaugos ir sveikatinimo srityje, kad būtų išsaugotas darbingumas. Tačiau bet kokia politika, siekianti pakeisti sąlygas vyresnio amžiaus darbuotojams, yra per vėlyva, jeigu ji pradedama taikyti nuo 40-50 metų amžiaus grupės. Dėl šios priežasties labai svarbu įgyvendinti darbo jėgos vadybą, kuri atsižvelgtų į amžių nuo pačios profesinės veiklos pradžios. Be to, reikia kurti vyresnio amžiaus darbuotojų darbo vietos planavimo modelius (ypač atitinkamus darbo laiko modelius, kurie sumažintų fizinę ir protinę įtampą) (21).
1.4

2001 m. birželio 15-16 d. Geteborgo Europos Vadovų Taryba savo išvadose pateikė Europos tvarios raidos strategijos patvirtinimą, o be to sutiko, kad bendra žemės ūkio politika „... be savo siekinių, turi dar ir prisidėti prie tvarios raidos siekimo, labiau akcentuodama sveikų, aukštos kokybės produktų [ir] aplinkos atžvilgiu tvarios gamybos būdų skatinimą“. (4)
8.1.1

Turisme de Barcelona: šią bendrovę 1993 m. įkūrė Barselonos prekybos rūmai, Barselonos miesto taryba ir Barselonos Promoció fondas siekiant reklamuoti Barseloną kaip turistų lankymosi vietą. Per nuo to laiko prabėgusius dešimtį metų, Turisme de Barcelona padėjo pagerinti ir miesto įvaizdį ir turizmo infrastruktūrą. Tokia teigiama raida atspindėta išaugusioje pasiūloje ir paklausoje, viešbučių užimtumo ir kitų rodiklių padidėjime. Tačiau ko gero daugiausiai pasakantis aspektas yra tas faktas, kad per šiuos dešimt metų pradinių biudžetinių asignavimų pagalba nuo 70 % viso biudžeto sumažėjo iki tik 20 %, o likusias pajamas „Turisme de Barcelona“ uždirba pati iš savo viešbučių kambarių rinkos tarpininkės veiklos. Išskirtinio paminėjimo reikalauja daug sėkmingų turizmo produktų, tokių kaip „Barcelona Bus Turistic“, „Barcelona Card“, „Barcelona Pass“ ir t.t., bei taip pat programų, tokių kaip „Barcelona Convention Bureau“, „Barcelona Shopping Line“ ir t.t. Už pasiektą sėkmę šie produktai neabejotinai turi būti dėkingi glaudaus bendradarbiavimo atmosferai ir kartu dirbančių, kad pagerintų Barselonos turizmo infrastruktūrą, turizmo industrijos ir valstybės valdžios struktūrų tarpusavio supratimui.
3.17.

EESRK palankiai vertina tai, kad prie smurto prieš moteris ir mergaites formų priskiriamas persekiojimas elektroninėje erdvėje ir dalijimasis intymia ar retušuota medžiaga be sutikimo, tačiau nerimauja dėl reikalavimo nustatyti, kad siekiant, jog tokia medžiaga būtų kriminalizuota, reikalaujama, kad ji būtų prieinama „daugybei naudotojų“. Tai netikslus, neapibrėžtas ir itin vertinamojo pobūdžio reikalavimas, kuriame savo ruožtu neatsižvelgiama į realią žalą reputacijai, kuri kartais būna didesnė, jei tokia medžiaga dalijamasi tik su artimiausios socialinės, šeimos ar darbo aplinkos žmonėmis. Komitetas supranta, kad veiksmai be sutikimo ir viešinimas jau savaime turėtų būti laikomas kibernetiniu priekabiavimu, nevertinant, ar informacija buvo dalijamasi su daugybe naudotojų, ar, priešingai, su daug ar pakankamai naudotojų (7 straipsnio a ir b punktai, 8 straipsnio c punktas ir 9 straipsnio a punktas).
3.4.

Pasiūlyme aiškiai nurodyta, kad bet koks didelis iniciatyvų finansavimas iš tikrųjų bus teikiamas iš esamų šaltinių, o programai „Erasmus+“ bus skiriamas didžiausias dėmesys. Jei taip ir yra, svarbu dar kartą tai aiškiai pasakyti. Be to, jei programos „Erasmus+“ nacionalinės agentūros pirmenybę teiks su Jaunimo metais susijusiai veiklai, joms reikės aiškumo, paramos ir krypties. Naujos programos „Erasmus+“ jaunimo dalyvavimo iniciatyvos galbūt yra gerai pritaikytos tokiai veiklai, tačiau paraiškų teikėjams valstybėse narėse vis tiek reikės tinkamo pasirengimo ir informacijos. Be to, visa reklaminė medžiaga ir kita veikla turi aiškiai rodyti, kad Jaunimo metai daugiausia finansuojami esamais ištekliais. Toks sąžiningumas yra labai svarbus dirbant su jaunimu.
4.7.

Komisija sieks surinkti 30 % NGEU lėšų išleisdama žaliąsias obligacijas, kurios iš viso galėtų sudaryti iki 250 mlrd. EUR žaliųjų obligacijų emisijos, tokiu būdu ES taptų viena didžiausių pasaulyje žaliųjų obligacijų emitentų, taip pat sustiprėtų ES politinė ir rinkos lyderystė tvaraus finansavimo srityje. EESRK palankiai vertina planuojamą NGEU žaliųjų obligacijų sistemą, grindžiamą valstybių narių įsipareigojimu užtikrinti, kad 37 % pagal ekonomikos gaivinimo ir atsparumo didinimo priemonę finansuojamų išlaidų būtų skirta kovai su klimato kaita. Be to, taip pat reikėtų padidinti socialinių obligacijų emisiją pagal NGEU ir papildyti SURE programai skirtą 100 mlrd. EUR sumą. Kad galėtų gautų paramą pagal Ekonomikos gaivinimo ir atsparumo didinimo priemonę, ES šalys taip pat turėtų parengti projektus, be kita ko, integracinio augimo ir socialinės sanglaudos politikos srityse – tai pagrindas socialinių obligacijų išleidimo sistemai kurti. Tokiu būdu finansavimo strategijoje būtų galima visapusiškai atsižvelgti į pilietinės visuomenės interesus.
2.10.

Paaiškėjo, kad koordinuotos ES skiepijimo strategijos ir bendro vakcinų pirkimo nepakanka. Be to, ES vis dar patiria su gamybos pajėgumais susijusių sunkumų, todėl be reikalo prarandama daug gyvybių. EESRK ragina nuodugniai peržiūrėti ES centralizuotą vakcinų nuo COVID-19 pirkimo sistemą. Pasibaigus pandemijai būtų naudinga sužinoti, kaip vyko šis centralizuotas pirkimas, kas buvo veiksminga ir ką būtų buvę galima padaryti geriau. Labai svarbu kiek galima daugiau pasimokyti iš šios dabartinės situacijos ir pasinaudoti šia patirtimi planuojant ateityje.
4.5.

Be to, EESRK yra įsitikinęs, kad didžiausio pritarimo klimato politika susilauks tuo atveju, jei bendras tikslas būtų kuo mažesnėmis socialinėmis ir ekonominėmis sąlygomis pasiekti kuo didesnį išmetamo šiltnamio efektą sukeliančių dujų kiekio sumažinimą. Todėl tarp valstybių narių turėtų būti galimas išskaičiavimas ir (arba) kompensacijos, jei juos reglamentuoja tvirta reguliavimo sistema, papildyta vykdymo užtikrinimu. Be to, svarbu pripažinti, kad dabartinėje sistemoje ATLPS sektoriai yra reguliuojami pagal ES masto sistemą, o kitiems sektoriams taikomas pastangų pasidalijimas pagal nacionalines išmetamųjų teršalų kiekio ribas. Akivaizdu, kad ilgainiui apyvartinių taršos leidimų prekybos sistema pradės naudotis daugiau sektorių.
1.5.2.

Ypatingas dėmesys turėtų būti skiriamas vyresnio amžiaus žmonių ir neįgaliųjų teisių stiprinimui, visų pirma nustatyti bendro vertinimo sistemą, apimančią planavimą pagal poreikius, pasirinkimą tarp slaugymo paslaugų namuose ar gyvenimą nedideliuose slaugos namuose, stacionarinės priežiūros ir ilgalaikės priežiūros, kurios jiems reikia, kokybės ir prieinamumo kriterijus. Atsižvelgiant į labai didelį vyresnio amžiaus žmonių ir neįgaliųjų mirtingumą daugelyje globos įstaigų reikia dėti pastangas pagerinti jų valdymą, paskatinusių daug abejonių daugelyje ES šalių. Be to, apskritai reikėtų peržiūrėti visą paramos vyresnio amžiaus žmonėms politiką, be kita ko, atsižvelgiant į Europos Komisijos darbą, susijusį su demografinių pokyčių pasekmėmis Europoje. Panašiai kaip ir konkrečių sveikatą lemiančių veiksnių atveju, EESRK ragina parengti aiškias ir novatoriškas gaires, kuriose pirmenybė būtų teikiama žmogui ir žmogaus teisėms, vyresnio amžiaus žmonėms ir pažeidžiamiausiems asmenims.
3.14.

EESRK mano, kad investicijos ir reformos turi būti vykdomos kartu, tai ypač svarbu, kai turi būti galutinai patvirtinta ES daugiametė finansinė programa 2021–2027 m. laikotarpiui. Be to, valstybės narės turėtų visapusiškai laikytis atskaitomybės ir subsidiarumo principų. Nors ES biudžetas nėra panacėja, galinti patenkinti visus nustatytus investicijų poreikius, tačiau tinkamas išteklių paskirstymas gali būti reikšmingas indėlis šalinant nustatytus investicijų trūkumus, kurie buvo išsamiai išnagrinėti šių metų konkrečioms šalims skirtose rekomendacijose. Be to, taip pat įmanoma labiau susieti būsimą ES biudžetą ir Europos semestrą, kas leistų geriau patenkinti realius poreikius ribotais finansiniais ištekliais ir kartu atsižvelgti į veiksmingumo ir kiekybinių rezultatų kriterijų.
4.5.

Taip pat kyla klausimas, ar ES iš viso yra pajėgi sukurti konkurencingą baterijų kūrimo ir gamybos sektorių, nes Europos Sąjungoje nepakanka joms būtinų žaliavų. Nors kai kuriose ES valstybėse narėse kuriamos ličio gavybos iniciatyvos (įskaitant ir anksčiau uždarytų kasyklų atnaujinimą), naivu tikėtis, kad ES sugebės visiškai apsirūpinti. Be to, daug Europos gyventojų nėra linkę pritarti kasybos galimybėms ir šiuo atžvilgiu dažnai laikosi principo „tik ne mano kieme“ (angl. Not In My Back Yard ). Vertėtų labiau atkreipti gyventojų dėmesį į socialiniu ir aplinkosauginiu požiūriu atsakingai vykdomos žaliavų gavybos daromą teigiamą poveikį vietos bendruomenėms. Be to, „vietos lygmeniu prisiimama nuosavybė“, t. y. vietos gyventojų įsitraukimas, be kita ko, finansiškai ir kitais būdais, galėtų pašalinti priešinimąsi tokiai veiklai, dėl kurio ji nepajuda iš vietos.
Daugiametė finansinė programa (DFP) yra itin svarbi siekiant užtikrinti, kad į visas politikos sritis būtų įtraukiami DVT, o priėmus galutinį sprendimą dėl DFP 2021–2027 m. laikotarpiui bus matyti, ar ES galės įgyvendinti Darbotvarkėje iki 2030 m. nustatytus įsipareigojimus. Rengiant Komisijos pasiūlymą praleista proga užtikrinti, kad Darbotvarkė iki 2030 m. taptų Europos darbotvarkės prioritetu. Be uždavinio į visas politikos sritis įtraukti klimato klausimus, kurį siūloma šiek tiek išplėsti, pagal naująją DFP darniam vystymuisi turėtų būti skiriami atitinkami finansiniai ištekliai ir kartu užtikrinama, kad dėl finansavimo nenukentėtų DVT įgyvendinimas. Finansavimas turi būti skiriamas visiems DVT įgyvendinantiems subjektams, įskaitant valstybes nares, vietos valdžios institucijas, įmones, profesines sąjungas ir nevyriausybines organizacijas, kad būtų vykdomi inovatyvūs, kintamo masto ir įtraukūs projektai ( 21 ) . Visų pirma, priėmus kitą galutinę DFP, turėtų būti sudarytos sąlygos iki 2050 m. pereiti prie neutralizuoto poveikio klimatui ekonomikos. ES turi rodyti tokį užmojo mastą, kuris atitiktų kovos su klimato kaita iššūkį; šiam tikslui turi būti skirta vidutiniškai 40 % bendro jos biudžeto ( 22 ) . Be to, EESRK atkreipia dėmesį į problemą, susijusią su mažų pilietinės visuomenės subjektų galimybėmis pasinaudoti finansavimu, siekiant užtikrinti, kad būtų galima paremti ir įgyvendinti iniciatyvas, galinčias lemti didelius pokyčius ( 23 )
3.7.

EESRK atkreipia dėmesį į esminę Europos Komisijos komunikato dalį, kurioje nagrinėjamas esamų kliūčių nustatymas. Tai visų pirma yra bendrosios rinkos kliūtys ir poreikis ją toliau stiprinti bei šalinti kliūtis (tiek įveikiant esamas administracines ir reguliavimo kliūtis, tiek technologiniu požiūriu modernizuojant bendrąją rinką įgyvendinant bendrąją skaitmeninę rinką ir susijusią įgyvendinimo strategiją). Be to, Komitetas atsižvelgia į kapitalo rinkų vystymosi potencialą ir jų įtraukimą į kapitalo rinkų sąjungą. Taip pat yra kliūčių ir galimybių integruoti transporto ir energetikos infrastruktūrą, plėtojant transeuropinius tinklus (TEN) arba remiantis energetikos sąjunga. Be to, svarbu nepamiršti žmogiškojo aspekto ir darbuotojų švietimo bei įgūdžių reikalavimų (atsižvelgiant į Europos socialinių teisių ramsčio principus), taip pat valstybės pagalbos taisyklių suderinimo. Sinergijos optimizavimo pagal 2021–2027 m. DFP požiūriu, EESRK taip pat pažymi, kad būtina užtikrinti kuo didesnę atitiktį ESI fondams.
3.5.

Per pastaruosius dešimt metų grąžinimo politika nebuvo veiksmingai įgyvendinama, stebima ar vertinama. Be to, ši sritis vis dar nėra veiksmingai įtvirtinta visapusiškoje ir bendroje ES migracijos politikoje.
4.10.

EESRK siūlo regionuose, kuriems labiau nei kitiems gali prireikti skubios pagalbos, sukurti regionines struktūras. Be to, reikia stiprinti vietos bendruomenes joms suteikiant reikalingų priemonių, kad jos galėtų nedelsdamos reaguoti, taip pat šiuo lygmeniu suburti tinkamai parengtas komandas, kurios naudotųsi ankstyvojo perspėjimo sistemomis. Be to, nepaprastai svarbu parengti ir platinti bendrus patvirtintus vadovus, kuriuose būtų pateiktos gairės.
Neįgalios moterys ir mergaitės ir toliau susiduria su daugialype ir tarpsektorine diskriminacija dėl savo lyties ir negalios. Neįgalios moterys neturi lygių galimybių vienodomis sąlygomis su kitais dalyvauti visose visuomenės gyvenimo srityse. Joms pernelyg dažnai neleidžiama, be kita ko, dalyvauti įtraukaus švietimo ir mokymo programose, įsidarbinti, dalyvauti skurdo mažinimo programose, gauti tinkamą būstą ir dalyvauti politiniame ir visuomeniniame gyvenime; be to, keletas teisės aktų neleidžia joms priimti sprendimų dėl savo gyvenimo, įskaitant jų lytines ir reprodukcines teises. Naudodamosi savo kaip ES piliečių teisėmis jos susiduria su kliūtimis ( 1 )